钦定古今图书集成/明伦汇编/氏族典/第479卷 > 《郑樵通志》 > 以名为氏〈郑人名〉
## 钦定古今图书集成/明伦汇编/氏族典/第479卷 > 《郑樵通志》 > 以名为氏〈郑人名〉

段氏，姬姓。郑武公子共叔段之后，以王父字为氏。战
国韩相段规《三辅决录》云：段干木之子，隐如入关，去
干字。汉文帝时，段卬为北地都尉，成帝时，段会宗为
西域都护。后汉桓帝世，段颎为太尉，皆其裔也。

臣谨按共叔段者，共，谥；叔，字；段，名也。此以名为氏者，《春秋》“郑伯克段于鄢。” 段，名也，封于京，故谓“京城。” 太叔，亦谓之太叔氏。